Տատյանա Ֆիշերովա

**Տատյանա Ֆիշերովա** (առավել հայտնի է որպես **Տանյա Ֆիշերովա**, ), չեխ դերասանուհի, գրող, հեռուստահաղորդավար, քաղաքական գործիչ և քաղաքացիական ակտիվիստ։ 2002-2006 թվականներին եղել է Չեխիայի Հանրապետության խորհրդարանի պատգամավոր, 2013 թվականի Չեխիայի նախագահական ընտրությունների թեկնածու։

## Կենսագրություն
Ֆիշերովան ծնվել է Պրահայում։ Նրա հայրը՝ դերասան և թատրոնի ռեժիսոր Յան Ֆիշերը, Երկրորդ համաշխարհային պատերազմի ժամանակ բանտարկվել է Թերեզիենստադտի և Օսվենցիմ համակենտրոնացման ճամբարներում ։

Նա սովորել է Բռնոյի Յանաչեկի երաժշտության և կատարողական արվեստի ակադեմիայում, սակայն, նա չի ավարտել իր ուսումը։ 1960-ական թվականների վերջին նա աշխատել է Պրահայի դրամատիկական ակումբի հետ։ Նորմալացման շրջանում (1973 թվական) հեռացվել է թատրոնից։ Այնուհետև նա չորս տարի աշխատել է Իրժի Վոլկերի թատրոնում։ Այն բանից հետո, երբ նրա որդի Կրիշտոֆը, որի հայրը կոմպոզիտոր Պետր Սքումալն է, ծնվել է ուղեղային կաթվածով, նա լքել է թատրոնը։ 1980-ական թվականներին նա աշխատել է որպես ազատ դերասանուհի։ Իր դերասանական կարիերայի ընթացքում նա համագործակցել է չեխական կինոյի նշանավոր դեմքերի հետ, ինչպիսիք են՝ Յան Կաչերը, Էվալդ Շորմը, Անտոնին Մաշան, Յարոմի Յիրեշը և Կարել Կախինյան։

1989 թվականին նա ստորագրել է «Několik vět» (մի քանի նախադասություն) միջնորդագիրը, որը պատրաստվել է «Charter 77» ոչ պաշտոնական քաղաքացիական նախաձեռնության կողմից։ Այդ ժամանակ նա սկսել է մասնակցել քաղաքացիական գործունեությանը։

2002 թվականին Ֆիշերովան ընտրվել է Չեխիայի Հանրապետության խորհրդարանում որպես անկախ թեկնածու՝ առաջադրվելով *Unie svobody-DEU* (Ազատության միություն՝ Ժողովրդավարական միություն) ցուցակում։ Նա ծառայել է մինչև 2006 թվականը։ Այնուամենայնիվ հաջորդ ընտրություններում նրան չի հաջողվել, այս անգամ Չեխիայի Հանրապետության խորհրդարանի սենատում։

2013 թվականի Չեխիայի նախագահական ընտրություններին Ֆիշերովան եղել է երեք կին թեկնածուներից մեկը՝ Զուզանա Ռոյտովայի և Յանա Բոբոշիկովայի հետ միասին։ Նրան աջակցել է Կանաչների կուսակցությունը։ Նրա թիմը հավաքել է շուրջ 65,000 հաստատված ստորագրություն քաղաքացիներից և բավարարել նվազագույնը 50,000 քվորումը։ Ընտրությունների առաջին փուլում նա զբաղեցրել է 7-րդ տեղը՝ 3,23%-ով (166 211 ձայն)։ Նա երկրորդ փուլի որակավորում չի ստացել։

Նա եղել է Դագմար և Վացլավ Հավել *VIZE 97* հիմնադրամի, Չեխիայի Հելսինկյան կոմիտեի խորհրդի և *Amnesty International*-ի անդամ։ Երգչուհի Մարտա Կուբիշովայի և կինոռեժիսոր Յան Կախերի հետ նա օգնել է կազմակերպել Չեխական հեռուստատեսությամբ հեռարձակվող ամենամյա բարեգործական համերգների շարքը։

## Ընտրյալ ֆիլմագրություն
***Kohout plaší smrt* (1961)
**Hotel for Strangers* (1966)
**Prodloužený čas* (*Extended Time*) (1984)
**Lev s bílou hřívou* (*The Lion with the White Mane*) (1986)
**Svědek umírajícího času* (1989)
**Hanele* (1999)

== Ընտրյալ մատենագրություն ==
* *Bílý den ... a jiné příběhy*. Prague: Troja, 1999, 119 pp. . 
* *Jeden čas seje, jeden plody sbírá*. Illustration Ivan Svatoš. Prague: Svatošovo nakladatelství, 2002, 35 pp. .  
* *Lydiiny dveře*. Illustration Lýdie Hladíková. Prague: Porozumění, 1994, 84 pp. . 
*  *Táňa Fischerová: nežít jen pro sebe*. Prague: Portál, 2002, 133 pp. . (interview with Daniela Brůhová) 
* *Láska nevládne, láska tvoří: hledání cest k proměně společnosti*. Hranice: Fabula, 2012, 177 pp. . (co-authored with Radomil Hradil).  
* *Světliny 2: putování k polednám''. Prague: Chvojkovo nakladatelství, 2006, 144 pp. . (co-authored with Ludvík Procházka and Karel Funk).

## Ծանոթագրություններ

Կատեգորիա:Չեխ դերասաններ
Կատեգորիա:Չեխ կին գրողներ
Կատեգորիա:Չեխիայի քաղաքական գործիչներ
Կատեգորիա:Քաղցկեղից մահացածներ